Iacobopolis (Virginia)
Vide etiam paginam discretivam: Iacobopolis (discretiva). Iacobopolis (Anglice Jamestown) fuit colonia in Colonia Virginia, prima stabilis colonia Anglica in America condita. Urbs, a Societate Virginiana Londinii nomine James Fort ('Arx Iacobi') die 24 Maii 1607 (O.S., 14 Maii 1607 N.S.) constituta, et post relictionem anno 1610 stabilis habita, nonnullos priores conatus defectos secuta est, inter quos Perdita Colonia Roanoke. Iacobopolis caput coloniae octoginta tres annos erat, ab 1616 ad 1699.